Všeobecné obchodné podmienky
[bookmark: _Hlk198820877]Internetového obchodu https://pracaslovensko.sk/
I. Identifikácia obchodníka
1.1.Týmito Všeobecnými obchodnými podmienkami (ďalej aj „VOP“) sa riadia právne vzťahy medzi spoločnosťou

[bookmark: _Hlk138430729][bookmark: _Hlk43979078]Obchodné meno:	IDEM Slovakia s. r. o. 
Sídlo:		Bernolákova 1552/36, 902 01 Pezinok 
Zápis:		Obchodný register Mestského súdu Bratislava III, oddiel: Sro, vložka č. 140661/B  
IČO:		52575934
DIČ:		2121097616
Bankový účet:       SK73 1100 0000 0029 4907 7580
Predávajúci nie je platiteľom dane z pridanej hodnoty


(ďalej aj „Predávajúci“ alebo „Obchodník“) na strane jednej a každou osobou, ktorá je Kupujúcim produktov a služieb ponúkaných Obchodníkom na Webovom sídle (najmä v pozícii Zamestnávateľa alebo Uchádzača) na strane druhej.

Tieto VOP upravujú vzťahy s Kupujúcim, ktorý na Portáli vystupuje ako:

Uchádzač (v rámci Portálu označovaný aj ako „Záujemca“): fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania; v právnych vzťahoch s Obchodníkom má status spotrebiteľa v zmysle platnej legislatívy.

Zamestnávateľ: právnická osoba alebo fyzická osoba – podnikateľ, ktorá využíva Služby Portálu na účely súvisiace s jej podnikateľskou činnosťou; v právnych vzťahoch s Obchodníkom nie je spotrebiteľom.

Právne vzťahy medzi Obchodníkom a Kupujúcim sa riadia týmito VOP a príslušnými právnymi predpismi Slovenskej republiky, najmä:
Zákon č. 108/2024 Z. z. o ochrane spotrebiteľa a o zmene a doplnení niektorých zákonov v platnom znení,
Zákon č. 40/1964 Zb. Občiansky zákonník v platnom znení (najmä pre vzťahy s Uchádzačmi),
Zákon č. 513/1991 Zb. Obchodný zákonník v platnom znení (najmä pre vzťahy so Zamestnávateľmi a inými podnikateľmi).“

1.2.Emailový kontakt a telefonický kontakt na Predávajúceho je: 

[bookmark: _Hlk198820818][bookmark: _Hlk198820764]Email: pracaslovensko@idemslovakia.sk 
Tel. č.: +421 914 420 420

1.3. Adresa k zasielaniu písomností, reklamácií, odstúpení od zmlúv je:

[bookmark: _Hlk198820896]IDEM Slovakia s. r. o., Bernolákova 1552/36, 902 01 Pezinok, Slovenská republika

Podrobné informácie o moderovaní obsahu a systémoch odporúčania sú uvedené v dokumente Vyhlásenie o transparentnosti (DSA)

[bookmark: _Hlk168643935]II. Definícia pojmov

2.1. Obchodník (alebo „Predávajúci“): Je spoločnosť IDEM Slovakia s. r. o., ktorá prevádzkuje Portál a v rámci svojej podnikateľskej činnosti poskytuje Služby Zamestnávateľom a Uchádzačom.

2.2. Kupujúci: Je každá osoba, ktorá uzatvára s Obchodníkom zmluvu o poskytnutí Služieb. V podmienkach Portálu rozlišujeme:

2.2.1. Zamestnávateľ: Právnická osoba alebo fyzická osoba – podnikateľ, ktorá využíva Služby Portálu na účely súvisiace s jej podnikateľskou činnosťou (najmä zverejňovanie pracovných ponúk a vyhľadávanie zamestnancov). Vo vzťahu k Zamestnávateľovi sa tieto VOP riadia primárne Obchodným zákonníkom.

2.2.2. Uchádzač (alebo „Spotrebiteľ“): Fyzická osoba, ktorá využíva Portál na účely vyhľadávania pracovných príležitostí, vytvorenia profilu alebo reakcie na inzerciu. Vo vzťahu k Uchádzačovi vystupuje Obchodník v pozícii dodávateľa digitálnych služieb a Uchádzač v pozícii Spotrebiteľa, ak pri uzatváraní zmluvy nekoná v rámci svojej podnikateľskej činnosti.


2.3. Portál: Je internetové sídlo dostupné na doméne www.pracaslovensko.sk,  vrátane všetkých jeho podstránok a softvérových riešení.

2.4. Služby: Sú produkty ponúkané Obchodníkom na Portáli, najmä inzertné služby, sprostredkovateľské služby, reklamné plochy a prístup k databázam, ktoré sú poskytované ako digitálne plnenie.

2.5. Inzerát: Je obsah vytvorený a zverejnený Zamestnávateľom na Portáli za účelom ponuky práce alebo spolupráce.
2.6. Topovanie inzerátu: Služba, ktorá zabezpečí prednostné zobrazenie inzerátu na popredných miestach v zozname inzerátov nad netopovanými (štandardnými) inzerátmi.

2.7. Automatické generovanie textu (AI): Funkcia portálu, ktorá na základe vstupných údajov Zamestnávateľa asistuje pri tvorbe textového obsahu inzerátu pomocou umelej inteligencie.

2.8. Systém nahlásenia: Technický nástroj („tlačidlo Nahlásiť“), ktorý umožňuje používateľom upozorniť Obchodníka na inzerát, ktorý je v rozpore s VOP alebo právnymi predpismi.

2.9. Syntetický obsah (AI): Akýkoľvek vizuálny alebo textový obsah Inzerátu, ktorý bol vytvorený alebo podstatne upravený s asistenciou umelej inteligencie.

2.10. Spotrebiteľská zmluva: Je každá zmluva bez ohľadu na právnu formu, ktorú uzatvára Obchodník s Uchádzačom (ak je fyzickou osobou, ktorá nekoná v rámci podnikania).

2.11. Trvanlivé médium: Prostriedok (najmä e-mail), ktorý umožňuje uchovávať informácie adresované spotrebiteľovi spôsobom umožňujúcim ich nezmenenú reprodukciu.

2.12. Bezodplatnosť základných služieb pre Uchádzačov: Obchodník v súlade s § 25 zákona č. 5/2004 Z. z. o službách zamestnanosti nevyberá od Uchádzača žiadny poplatok za sprostredkovanie zamestnania. Registrácia Uchádzača, vytvorenie profilu a reakcia na uverejnenú pracovnú ponuku sú poskytované bezodplatne.
III. Základné ustanovenia
3.1. Týmito VOP sa riadia právne vzťahy medzi Obchodníkom a Kupujúcim, ktoré vznikajú pri poskytovaní Služieb (najmä inzertných, sprostredkovateľských a reklamných) prostredníctvom Portálu.

3.2. Právne vzťahy medzi Obchodníkom a Kupujúcim, ktorým je Uchádzač (Záujemca) v postavení spotrebiteľa, sa riadia týmito VOP, ustanoveniami Občianskeho zákonníka a zákona č. 108/2024 Z. z. o ochrane spotrebiteľa.

3.3. Právne vzťahy medzi Obchodníkom a Kupujúcim, ktorým je Zamestnávateľ (podnikateľ) alebo iná osoba, ktorá nevystupuje v postavení spotrebiteľa, sa riadia týmito VOP a ustanoveniami zákona č. 513/1991 Zb. Obchodný zákonník v platnom znení.

3.4. Odchylné dojednania v osobitnej písomnej zmluve medzi Obchodníkom a Kupujúcim majú prednosť pred ustanoveniami týchto VOP.

3.5. Kupujúci odoslaním objednávky alebo využívaním Služieb Portálu potvrdzuje, že sa s týmito VOP oboznámil, rozumie ich obsahu a v celom rozsahu s nimi súhlasí.

IV. Objednávka produktu –  uzatvorenie kúpnej zmluvy

4.1. Návrhom na uzatvorenie zmluvy zo strany Kupujúceho (najmä Zamestnávateľa) je odoslanie objednávky Služieb (napr. výber inzertného balíka, doplnkových služieb alebo kreditov) prostredníctvom online formulára na Portáli.
4.2. Kupujúci je povinný v objednávkovom procese uviesť pravdivé a úplné údaje. V prípade Zamestnávateľa ide najmä o fakturačné údaje a kontaktné údaje osoby zodpovednej za inzerciu. V prípade Uchádzača (Záujemcu) ide o údaje potrebné pre poskytnutie Služby (napr. registrácia profilu). 
4.3. Pre účely reakcie na inzerát prostredníctvom systému Portálu je registrácia Uchádzača povinná. Uchádzač však môže kontaktovať Zamestnávateľa aj priamo (e-mailom alebo telefonicky), ak Zamestnávateľ tieto kontaktné údaje v inzeráte zverejnil.
4.4. K uzavretiu zmluvy (zmluvy o poskytnutí služieb alebo zmluvy o digitálnom plnení) medzi Kupujúcim a Obchodníkom dochádza momentom doručenia potvrdenia o prijatí objednávky (akceptácia návrhu) Kupujúcemu na jeho e-mailovú adresu uvedenú v objednávke. Od tohto momentu vznikajú medzi Obchodníkom a Kupujúcim vzájomné práva a povinnosti.
4.5. Vzhľadom na charakter Služieb (dodanie digitálneho obsahu inak ako na hmotnom nosiči alebo poskytnutie digitálnej služby) Uchádzač (Záujemca) odoslaním objednávky alebo požiadavky na okamžitú aktiváciu Služby: 
4.5.1. udeľuje výslovný súhlas s tým, aby sa s poskytovaním Služby začalo pred uplynutím lehoty na odstúpenie od zmluvy (14 dní).

4.5.2. vyhlasuje, že bol riadne poučený o tom, že udelením tohto súhlasu stráca právo na odstúpenie od zmluvy po úplnom poskytnutí Služby.
4.6. Obchodník si vyhradzuje právo neakceptovať objednávku (návrh na zmluvu) v prípade, ak:
4.6.1. obsah inzerátu porušuje platné právne predpisy SR, dobré mravy alebo etický kódex Portálu,

4.6.2. Kupujúci má voči Obchodníkovi neuhradené záväzky po lehote splatnosti,

4.6.3. ide o klamlivú reklamu, diskriminačnú ponuku alebo ponuku práce, ktorá vykazuje znaky podvodu či ohrozenia práv tretích osôb.
4.7. Všetky náklady vzniknuté Kupujúcemu pri použití komunikačných prostriedkov na diaľku v súvislosti s uzavretím zmluvy (najmä náklady na internetové pripojenie, telefónne poplatky) znáša Kupujúci sám podľa taríf svojho poskytovateľa služieb.
V. Doba trvania kúpnej zmluvy a poskytovania služieb
5.1. Zmluva o poskytnutí Služby sa uzatvára na dobu určitú, a to na obdobie zodpovedajúce trvaniu objednanej Služby (napr. doba zverejnenia Inzerátu v trvaní 30 dní, doba platnosti zakúpeného kreditného balíka alebo iného časovo ohraničeného predplatného).

5.2. Zmluvný vzťah medzi Obchodníkom a Kupujúcim zaniká:

5.2.1. uplynutím doby, na ktorú bola Služba objednaná,

5.2.2.vyčerpaním rozsahu objednanej Služby (napr. spotrebovaním všetkých zakúpených kreditov),

5.2.3.dohodou zmluvných strán,

5.2.4.odstúpením od zmluvy v súlade s týmito VOP a platnými právnymi predpismi.

5.3. Zmluva zaniká aj splnením všetkých záväzkov Obchodníka a Kupujúceho, najmä riadnym poskytnutím Služby (sprístupnením digitálneho plnenia) a zaplatením celkovej ceny za Službu.

5.4. Ustanoveniami o zániku zmluvy nie sú dotknuté práva Kupujúceho vyplývajúce zo zákonnej zodpovednosti za vady (reklamácie digitálneho plnenia) ani práva a povinnosti, ktoré vzhľadom na svoju povahu majú trvať aj po zániku zmluvy (najmä ochrana duševného vlastníctva, ochrana autorských práv, zodpovednosť za škodu, regresný nárok Obchodníka podľa bodu 13.3.1. týchto VOP).

VI. Cena Služieb a informácia o cene
6.1. Cena za Služby objednávané prostredníctvom Portálu (ďalej len „Cena“) je stanovená podľa aktuálneho cenníka Obchodníka zverejneného na Portáli v momente vytvorenia objednávky Kupujúcim.
6.2. Cena Služieb je na Portáli uvádzaná ako konečná cena vrátane dane z pridanej hodnoty (DPH) v zákonom stanovenej výške. V prípade rozhrania určeného primárne pre Zamestnávateľov môže byť cena uvedená aj bez DPH, pričom informácia o výške DPH a celkovej cene musí byť zrejmá pred dokončením objednávky.
6.3. Obchodník si vyhradzuje právo na zmenu Cien Služieb. Pre Kupujúceho je záväzná Cena, ktorá bola uvedená na Portáli v čase odoslania objednávky. Táto zmena sa nevzťahuje na Služby, ktoré už boli objednané a zaplatené.
6.4. Cena Služieb nezahŕňa náklady Kupujúceho spojené s prístupom na internet alebo iné poplatky tretím stranám (napr. poplatky banke za realizáciu platby, náklady na telekomunikačné služby), ktoré znáša Kupujúci sám.
6.5. V prípade poskytovania digitálneho plnenia (napr. zverejnenie inzerátu), kde sa Cena odvíja od dĺžky trvania alebo rozsahu Služby, je táto informácia jasne špecifikovaná pri konkrétnom type Služby alebo balíku.
6.6. Služby poskytované Uchádzačovi (Záujemcovi), najmä registrácia, vytvorenie profilu a reakcia na Inzerát, sú poskytované bezodplatne, ak nie je pri konkrétnej doplnkovej službe výslovne uvedené inak.
6.7. Ak Obchodník na Portáli uvádza zľavu z Ceny za inzertné balíky alebo kampane určené pre Zamestnávateľov, informácia o zľave sa riadi obchodnou politikou Obchodníka. Vzhľadom na to, že Zamestnávateľ nie je spotrebiteľom, Obchodník nie je povinný uvádzať informáciu o najnižšej cene za posledných 30 dní, ak sa tak nerozhodne dobrovoľne v rámci transparentnosti.
6.8. Ak by Obchodník v budúcnosti zaviedol spoplatnené doplnkové digitálne služby pre Uchádzačov (Záujemcov) v postavení spotrebiteľa (napr. nadštandardné grafické spracovanie profilu alebo zvýraznenie v zozname) a poskytol by na ne zľavu, uvedie zároveň informáciu o najnižšej cene, za ktorú túto Službu poskytoval v období nie kratšom ako 30 dní pred poskytnutím zľavy. Tieto služby majú charakter inzertných alebo technologických nástrojov a v žiadnom prípade sa nepovažujú za odplatné sprostredkovanie zamestnania v zmysle § 25 zákona č. 5/2004 Z. z.
6.9. Ak Obchodník v rámci svojej obchodnej politiky organizuje propagačnú alebo spotrebiteľskú súťaž pre Kupujúcich, zaplatená Cena za Služby (napr. za inzertné balíky alebo kredity) predstavuje výhradne odplatu za poskytnutie objednanej digitálnej Služby. Účasť v súťaži alebo žrebovaní je bezplatným bonusom a nie je podmienená žiadnym ďalším vkladom, poplatkom ani navýšením Ceny Služby nad rámec aktuálneho cenníka.
VII. Fakturácia a daňové doklady
7.1. Elektronická faktúra: Obchodník vystaví Kupujúcemu daňový doklad (faktúru) v súlade s platnými právnymi predpismi SR. Faktúra bude Kupujúcemu zaslaná výlučne v elektronickej podobe (vo formáte PDF) na jeho e-mailovú adresu uvedenú v objednávke, s čím Kupujúci odoslaním objednávky vyjadruje svoj výslovný súhlas.
7.2. Status neplatiteľa DPH: Keďže Obchodník nie je platiteľom DPH, faktúra bude vystavená v konečnej sume bez vyčíslenia dane z pridanej hodnoty.
7.3. Správnosť údajov: Kupujúci je povinný v procese objednávky uviesť správne fakturačné údaje. Dodatočná zmena fakturačných údajov na už vystavenej faktúre je možná len po dohode s Obchodníkom.
VIII. Zodpovednosť za obsah a licencie 
8.1. Obchodník nenesie zodpovednosť za obsah zverejnených Inzerátov, profilov Uchádzačov ani za pravdivosť uvádzaných informácií. Plnú právnu a morálnu zodpovednosť nesie výhradne používateľ (Zamestnávateľ alebo Uchádzač), ktorý údaje vložil.
8.2. Nahraním loga, fotografií alebo videí Zamestnávateľ udeľuje Obchodníkovi bezodplatnú, nevýhradnú a územne neobmedzenú licenciu na ich použitie na účely:
0. Propagácie Inzerátu na sociálnych sieťach (FB, IG, LinkedIn, TikTok) a v PPC kampaniach (Google Ads, YouTube).
0. Marketingu Portálu (sekcia „Naši partneri“).
8.3. Zamestnávateľ vyhlasuje, že disponuje autorskými právami k nahraným dielam. V prípade, ak bude Obchodníkovi uložená pokuta alebo sankcia (napr. od SOI alebo tretích osôb) v dôsledku chýbajúcej licencie k materiálu nahranému Zamestnávateľom, Zamestnávateľ sa zaväzuje túto pokutu a všetky súvisiace náklady na právne zastúpenie uhradiť Obchodníkovi v plnej výške do 14 dní.
8.4. V súlade s nariadením EÚ o umelej inteligencii je Zamestnávateľ povinný pri nahrávaní označiť obsah vytvorený AI. Zamestnávateľ súhlasí, že systém do takého obrázka vnorí text: „Vygenerované umelou inteligenciou syntetický obsah“.
IX. Ochrana dát a zmluvná pokuta 
9.1. Prístup k životopisom je určený výhradne na obsadenie pracovnej pozície. Akékoľvek iné nakladanie (predaj dát, hromadný spam) je prísne zakázané.
9.2. Pri porušení bodu 9.1. zo strany Zamestnávateľa má Obchodník právo na:
1. Okamžité zablokovanie účtu bez náhrady.
1. Zmluvnú pokutu vo výške 5 000 € za každé jednotlivé porušenie.
1. Prefakturovanie akejkoľvek pokuty udelenej Úradom na ochranu osobných údajov (ÚOOÚ) v dôsledku zavinenia klienta vrátane všetkých nákladov vynaložených na právne zastúpenie v súvislosti s takýmto konaním.
X. Reklamačný poriadok 
10.1. Vzhľadom na charakter Portálu ako platformy pre digitálne plnenie sa za vadu považuje výhradne preukázateľné a zavinené technické zlyhanie na strane Obchodníka. Za vadu sa považuje:
10.1.1. Úplná technická nedostupnosť Portálu trvajúca nepretržite viac ako 24 hodín.

10.1.2. Stav, kedy po riadnom pripísaní platby na účet Obchodníka a splnení všetkých podmienok zo strany Kupujúceho nedôjde k technickej aktivácii Služby v dohodnutej lehote.

10.1.3. Stav, kedy konkrétna zaplatená funkcia (napr. Topovanie) nie je technicky vykonávaná z dôvodu chyby v systéme Portálu.
10.2. Obchodník nezodpovedá za okolnosti, ktoré sú mimo jeho priameho technického dosahu alebo sú spôsobené trhovými faktormi či konaním Kupujúceho. Za vadu sa nepovažuje:
10.2.1. Počet reakcií na Inzerát, kvalita uchádzačov alebo úspešnosť obsadenia pozície, ktoré sú odrazom aktuálnej situácie na trhu práce.

10.2.2. Akékoľvek gramatické, vecné alebo grafické chyby v obsahu Inzerátu, ktoré vznikli nesprávnym zadaním alebo nahratím podkladov zo strany Kupujúceho.

10.2.3. Krátkodobé technické odstávky Portálu slúžiace na aktualizáciu systému, údržbu serverov alebo zvyšovanie bezpečnosti, ktoré nepresiahnu 60 minút a sú spravidla realizované mimo hlavnej prevádzky.

10.2.4. Nemožnosť prístupu k Službe spôsobená nevhodným softvérovým alebo hardvérovým vybavením na strane Kupujúceho alebo výpadkom jeho internetového pripojenia.

10.2.5. Oneskorenie aktivácie alebo neschválenie kampane externými reklamnými platformami (napr. Google Ads, Meta), ak je spôsobené ich schvaľovacím procesom alebo obsahom inzerátu.

10.2.6. Za vadu sa nepovažuje absencia funkcií, ktoré nie sú výslovne uvedené v popise objednaného balíka v Cenníku na adrese https://pracaslovensko.sk/cennik.

10.2.7. Za vadu sa nepovažuje vizuálna podoba inzerátu vygenerovaného pomocou AI nástroja,  za ktorého konečnú kontrolu zodpovedá Zamestnávateľ.

10.3. Reklamácia sa vybavuje prioritne formou náhradného plnenia, ktoré je primerané povahe vady.

10.3.1. V prípade uznaného technického výpadku sa platnosť Inzerátu alebo Služby bezplatne predĺži o čas, počas ktorého nebola Služba dostupná.

10.3.2. Obchodník môže Kupujúcemu poskytnúť kompenzáciu vo forme kreditu na ďalšie nákupy Služieb na Portáli.

10.3.3. V prípade chybného zobrazenia údajov spôsobeného systémom Portálu vykoná Obchodník ich opravu bez zbytočného odkladu.

10.4. Vrátenie zaplatenej Ceny (odstúpenie od zmluvy) je možné výhradne v nevyhnutných prípadoch a to len vtedy, ak:

10.4.1. Vadu nie je možné odstrániť žiadnym z vyššie uvedených spôsobov náhradného plnenia.

10.4.2. Vada je trvalého charakteru a znemožňuje využívanie Služby na dohodnutý účel po dobu dlhšiu ako 48 hodín od jej nahlásenia a uznania.

10.4.3. Kupujúci, ktorý je spotrebiteľom, nestráca právo na odstúpenie od zmluvy z dôvodov uvedených v Článku XVI. týchto VOP (napr. ak sa plnenie ešte nezačalo).

XI. Druhy Služieb a osobitné podmienky
11.1. Inzertné služby a balíky kreditov

11.1.1. Služba zahŕňa zverejnenie Inzerátu Zamestnávateľa na Portáli. Jeden (1) kredit oprávňuje Zamestnávateľa na zverejnenie jedného Inzerátu na dobu 30 dní od jeho aktivácie. Zamestnávateľ si môže vybrať z nasledovných balíkov:

	1 kredit
	89 €:

	3 kredity
	239 €

	5 kreditov
	349 €

	7 kreditov
	459 €

	15 kreditov
	899 €

	25 kreditov
	1 399 €

	50 kreditov
	2 499 €

	100 kreditov
	4 499 €

	250 kreditov
	9 999 €



11.1.2. Zakúpené kredity majú platnosť 12 mesiacov odo dňa ich zakúpenia, ak nie je v konkrétnej ponuke uvedené inak. Po uplynutí tejto lehoty nevyčerpané kredity bez náhrady prepadajú. Kredity môže Zamestnávateľ využívať flexibilne podľa potreby náboru.
11.2. Topovanie inzerátov (Zvýšená viditeľnosť) Doplnková služba „Topovanie inzerátu“ zabezpečí prednostné zobrazenie inzerátu nad štandardnými ponukami. Jeden (1) TOP kredit sa aktivuje na dobu 30 dní. Dostupné balíky sú:
	5 TOP kreditov
	39 €

	10 TOP kreditov
	69 €

	20 TOP kreditov
	119 €

	50 TOP kreditov
	249 €

	100 TOP kreditov
	449 €

	200 TOP kreditov
	799 €

	500 TOP kreditov
	1799 €

	1000 TOP kreditov
	3 299 €

	Individuálna ponuka
	podmienky sa stanovia osobitnou dohodou.



11.3. Prístup k databáze životopisov Služba prístupu k databáze je technickou službou sprístupnenia digitálneho obsahu, ktorá je limitovaná počtom zobrazených relevantných profilov a časovým obdobím 30 dní od aktivácie služby.
	10 kandidátov
	79 €

	20 kandidátov
	149 €

	30 kandidátov
	199 €

	50 kandidátov
	279 €

	100 kandidátov
	529 €

	200 kandidátov
	849 €

	500 kandidátov
	1799 €

	1000 kandidátov
	3299 €

	Individuálna ponuka
	podmienky sa stanovia osobitnou dohodou.



Služba sa považuje za úplne dodanú momentom zobrazenia/stiahnutia posledného životopisu z limitu balíka alebo uplynutím 30-dňovej lehoty, podľa toho, čo nastane skôr.
11.4. Náborové kampane na externých platformách
Obchodník poskytuje komplexné náborové kampane, ktoré zahŕňajú nadštandardnú propagáciu pracovných ponúk a značky Zamestnávateľa prostredníctvom cieleného digitálneho marketingu. Dostupné úrovne sú:
11.4.1. Náborová kampaň Start – 299 €: Propagácia 1 pracovnej pozície na sieti Meta (Facebook & Instagram), trvanie kampane 14 dní.

11.4.2. Náborová kampaň Pro – 699 €: Propagácia 1 pracovnej pozície na platformách Google a Meta, rozšírené zacielenie kandidátov, trvanie kampane 30 dní.


11.4.3. Náborová kampaň Premium – 1 999 €: Propagácia až 3 pracovných pozícií na platformách Google a Meta, maximálny reklamný dosah, prioritné spracovanie kampane, trvanie kampane 60 dní.
11.5. Spoločné ustanovenia pre kampane a externé platformy 
Zamestnávateľ berie na vedomie, že schvaľovanie reklám externými platformami má svoje pravidlá a trvá spravidla 5 a viac pracovných dní. Tento čas Obchodník využíva na prípravu a je pevnou súčasťou 30-dňového cyklu kampane (14, 30 alebo 60 dní). Obchodník neručí za presný počet reakcií, keďže úspech náboru závisí od mnohých faktorov. Uhradené poplatky za kampaň sú nevratné, pretože sú okamžite investované do nákupu reklamného kreditu u tretích strán.
XII. Poskytovanie Služieb a aktivácia inzercie
12.1. Vzhľadom na charakter Služieb Portálu sa za dodanie považuje moment sprístupnenia digitálneho plnenia Kupujúcemu (napr. zverejnenie Inzerátu, aktivácia inzertného balíka alebo sprístupnenie databázy životopisov) v rámci online rozhrania Portálu.
12.2. Lehota na aktiváciu:
12.2.1. V prípade platby prostredníctvom online platobnej brány alebo platobnou kartou, Obchodník aktivuje Službu bezodkladne (spravidla automatizovane v priebehu niekoľkých minút) po úspešnom potvrdení zrealizovania platby.
12.2.2. V prípade platby bankovým prevodom na základe zálohovej faktúry, Obchodník aktivuje Službu najneskôr do 2 pracovných dní od pripísania finančných prostriedkov na bankový účet Obchodníka.
12.2.3. Ak ide o Službu, ktorá vyžaduje individuálne spracovanie zo strany Obchodníka (napr. grafické práce, nastavenie kampane na mieru), lehota na poskytnutie plnenia je 3 pracovné dni odo dňa dodania všetkých potrebných podkladov Kupujúcim, ak sa strany nedohodli inak. 
12.3. Uchádzač (Záujemca) v postavení spotrebiteľa odoslaním objednávky alebo požiadavky na okamžitú aktiváciu Služby výslovne žiada o začatie poskytovania digitálneho plnenia pred uplynutím zákonnej lehoty na odstúpenie od zmluvy (14 dní). Obchodník týmto Uchádzača poučuje, že udelením tohto súhlasu stráca právo na odstúpenie od zmluvy po úplnom poskytnutí Služby.
12.4. Za riadne dodanie Služby sa považuje moment, kedy je Inzerát zverejnený na Portáli alebo kedy sú Kupujúcemu do jeho používateľského rozhrania pripísané/sprístupnené objednané Služby. 
12.5. Obchodník je oprávnený pozastaviť aktiváciu Služby, ak je obsah inzerátu v rozpore s týmito VOP, právnymi predpismi alebo dobrými mravmi, a to až do momentu nápravy zo strany Kupujúceho. Doba pozastavenia z dôvodu pochybenia Kupujúceho sa nezapočítava do lehoty na dodanie Služby a nezakladá nárok na predĺženie doby trvania Služby.
XIII. Ochrana duševného vlastníctva a zodpovednosť zákazníka

13.1. Zákaz sťahovania a „scrapingu“

13.1.1. Obchodník je výhradným vlastníkom Portálu a disponuje všetkými majetkovými autorskými právami k jeho obsahu, grafike, logám, softvérovým riešeniam a databázam v zmysle zákona č. 185/2015 Z. z. Autorský zákon. 

13.1.2.  Akékoľvek automatizované alebo manuálne sťahovanie dát, textov, grafiky, fotografií alebo životopisov (tzv. data scraping) za účelom ich ďalšieho spracovania, predaja alebo zverejňovania na iných platformách je prísne zakázané.

13.1.3. Kupujúci nie je oprávnený „kradnúť“ (kopírovať) vizuálny alebo textový obsah z Portálu, ktorý vytvoril Obchodník alebo iní používatelia.

13.2. Zodpovednosť za porušenie autorských práv

13.2.1. Uzavretím zmluvy a zaplatením Ceny získava Kupujúci nevýhradné, neprevoditeľné a časovo obmedzené právo (licenciu) na prístup k technologickému rozhraniu Portálu a využívanie objednanej Služby výhradne na dohodnutú dobu. Toto právo má charakter poskytnutia prístupu k digitálnemu obsahu a funkciám Portálu, nie je sprostredkovaním zamestnania za úhradu a zaniká uplynutím doby poskytovania Služby alebo vyčerpaním stanoveného limitu (napr. počtu zobrazení životopisov).

13.2.2. Kupujúci (najmä Zamestnávateľ) nesie plnú právnu zodpovednosť za to, že všetky podklady (logá, obrázky, texty), ktoré nahráva na Portál, neporušujú autorské práva ani iné práva tretích strán.

13.2.3. Kupujúci vyhlasuje, že disponuje potrebnými licenciami k nahraným materiálom a udeľuje Obchodníkovi bezodplatnú licenciu na ich použitie za účelom propagácie Inzerátu na sociálnych sieťach a v reklamných systémoch.

13.3. Regresný nárok a sankcie

13.3.1. Ak bude Obchodníkovi udelená pokuta alebo mu vznikne povinnosť nahradiť škodu v dôsledku neoprávneného použitia autorských diel Kupujúcim, Kupujúci sa zaväzuje túto škodu, vrátane nákladov na právne zastúpenie, uhradiť Obchodníkovi v plnej výške do 14 dní (regresný nárok).

13.3.2. Porušenie zákazov uvedených v tomto článku (najmä zneužitie dát a scrapovanie životopisov) zakladá právo Obchodníka na okamžité zablokovanie účtu Kupujúceho bez náhrady a nárok na zmluvnú pokutu vo výške 5 000 € za každé jednotlivé porušenie (napr. neoprávnené stiahnutie údajov o jednom konkrétnom Uchádzačovi).

13.4. Syntetický obsah (AI) 

13.4.1. Obchodník môže Kupujúcemu poskytnúť nástroj na generovanie textu inzerátu pomocou AI. Obchodník však nevyžíva algoritmy umelej inteligencie na automatizované odporúčanie pracovných ponúk konkrétnym Uchádzačom na základe ich správania.

13.4.2. Ak Kupujúci v rámci Inzerátu použije vizuálny obsah vygenerovaný alebo podstatne upravený pomocou umelej inteligencie, je povinný pri nahrávaní označiť príslušné políčko „Vygenerované pomocou AI“.

13.4.3. Kupujúci súhlasí, že Obchodník do takto označeného obsahu automaticky vnorí text: „Vygenerované umelou inteligenciou syntetický obsah“ v súlade s nariadením EÚ o umelej inteligencii (AI Act).

13.5. Prenos nebezpečenstva

13.5.1. Nebezpečenstvo náhodnej nefunkčnosti Služby z dôvodov na strane tretích strán (napr. výpadok internetového pripojenia u Kupujúceho alebo výpadky externých reklamných platforiem nad rámec zavinenia Obchodníka) neprechádza na Obchodníka.

XIV. Platobné podmienky a proces CardPay
14.1. Kupujúci (Zamestnávateľ) je povinný zaplatiť Obchodníkovi Cenu za objednané Služby jedným zo spôsobov, ktoré Portál v procese objednávky aktuálne ponúka. Služby pre Uchádzačov (Záujemcov) sú poskytované bezodplatne, ak nie je pri konkrétnej doplnkovej službe uvedené inak.
14.2. Spôsoby platby:
14.2.1. Online platba kartou (CardPay – Tatra banka): Primárnou platobnou bránou pre balíky služieb je Tatra banka CardPay. Platba sa realizuje okamžite po dokončení objednávky cez zabezpečenú platobnú bránu. Po úspešnej autorizácii platby systém vygeneruje ostrú faktúru a Služba (napr. zverejnenie Inzerátu alebo Topovanie) je aktivovaná spravidla okamžite (automatizovane).
14.2.2. Platba bankovým prevodom: Platba na základe zálohovej (proforma) faktúry zaslanej na e-mail Kupujúceho. Služba je aktivovaná až po pripísaní finančných prostriedkov na bankový účet Obchodníka (spravidla do 1-2 pracovných dní).
14.3. Obchodník neúčtuje žiadne dodatočné poplatky za realizáciu online platby alebo prevodu. Akékoľvek poplatky tretích strán (napr. poplatky banky Kupujúceho za spracovanie prevodu alebo cezhraničnú platbu) znáša v plnom rozsahu Kupujúci.
14.4. V prípade omeškania Kupujúceho s úhradou Ceny je Obchodník oprávnený bez predchádzajúceho upozornenia pozastaviť poskytovanie Služieb (napr. deaktivovať Inzeráty) až do momentu úplného zaplatenia Ceny. Týmto krokom nie je dotknutý nárok Obchodníka na zákonný úrok z omeškania podľa Obchodného zákonníka.
14.5. Po úspešnom pripísaní platby systém automaticky vygeneruje a zašle Kupujúcemu riadnu "ostrú" faktúru, ktorá slúži ako konečný účtovný doklad.
14.6. Radenie inzerátov a reklama:
14.6.1. Inzeráty sú na Portáli radené primárne podľa času ich zverejnenia (od najnovších). Služba „Topovanie“ má prednosť a takto zvýraznené inzeráty sa vždy zobrazujú na prvých pozíciách pred štandardnými inzerátmi.
14.6.2. Portál nezobrazuje personalizovanú reklamu na základe profilovania (vek, predchádzajúce vyhľadávania), ak nie je v zásadách Cookies uvedené inak. Bannery sa zobrazujú plošne alebo na základe zvolenej kategórie práce/lokality.
14.7. Mechanizmus nahlasovania a moderovania:
14.7.1. Každý používateľ má právo nahlásiť inzerát, ktorý považuje za nelegálny alebo v rozpore s VOP, prostredníctvom tlačidla „Nahlásiť“.
14.7.2. Po odoslaní formulára je podnet doručený administrátorovi Portálu, ktorý ho preverí spravidla do 3 pracovných dní a v prípade potvrdenia porušenia pravidiel inzerát odstráni alebo upraví.
XV. Náklady na sprístupnenie Služieb a spôsob doručenia
15.1. Vzhľadom na povahu Služieb (digitálne plnenie a digitálne služby) sa tieto nedoručujú fyzicky prostredníctvom kuriérskych služieb ani poštou. Služby sú Kupujúcemu sprístupnené výlučne online v rámci rozhrania Portálu (napr. aktivácia inzertného balíka pre Zamestnávateľa alebo sprístupnenie profilu pre Uchádzača (Záujemcu).
15.2. Náklady na sprístupnenie digitálneho obsahu alebo Služby sú vo výške 0 EUR. Obchodník neúčtuje žiadne prepravné náklady, poštovné, balné ani iné poplatky spojené s doručením.
15.3. Služba sa považuje za doručenú momentom, kedy Obchodník umožní Kupujúcemu prístup k objednanej Službe alebo digitálnemu plneniu (napr. zverejnením Inzerátu na Portáli alebo sprístupnením databázy). O sprístupnení Služby môže byť Kupujúci informovaný aj prostredníctvom e-mailu.
15.4. Náklady spojené s technickým prístupom Kupujúceho k Portálu (najmä náklady na internetové pripojenie, dátové služby a hardvérové vybavenie) znáša v celom rozsahu Kupujúci podľa taríf svojich poskytovateľov. Obchodník nezodpovedá za nemožnosť prístupu k Službe spôsobenú technickými problémami na strane Kupujúceho.
15.5. Ak je Služba objednaná ako časovo ohraničené predplatné alebo balík (napr. Prémiová kampaň na 30 dní), náklady na sprístupnenie počas celého dohodnutého obdobia sú zahrnuté v konečnej Cene Služby.
XVI. Odstúpenie od zmluvy bez uvedenia dôvodu
16.1. Kupujúci, ktorý vystupuje v pozícii spotrebiteľa (v podmienkach Portálu najmä Uchádzač / Záujemca), má právo odstúpiť od zmluvy uzavretej na diaľku bez uvedenia dôvodu v lehote 14 dní. Táto lehota plynie odo dňa uzavretia zmluvy o poskytnutí Služby. 
16.2. Kupujúci, ktorý nevystupuje v pozícii spotrebiteľa (najmä Zamestnávateľ), nemá zákonné právo na odstúpenie od zmluvy bez uvedenia dôvodu v zmysle zákona o ochrane spotrebiteľa. Právny vzťah so Zamestnávateľom sa riadi Obchodným zákonníkom, kde je odstúpenie možné len v prípade podstatného porušenia zmluvy Obchodníkom. 
16.3. V súlade s § 19 ods. 1 zákona č. 108/2024 Z. z. spotrebiteľ nemôže odstúpiť od zmluvy, ktorej predmetom je:
16.3.1. Poskytnutie Služby, ak sa jej poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením súhlasu stráca právo na odstúpenie od zmluvy po úplnom poskytnutí Služby (napr. aktivácia profilu alebo zverejnenie Inzerátu na dohodnutú dobu).
16.3.2. Dodanie digitálneho obsahu inak ako na hmotnom nosiči (napr. sprístupnenie digitálnych funkcií Portálu), ak sa plnenie začalo s výslovným súhlasom spotrebiteľa a spotrebiteľ vyhlásil, že bol riadne poučený o strate práva na odstúpenie od zmluvy začatím plnenia..
16.3.3. Dodanie Služby vyrobenej podľa špecifikácií spotrebiteľa alebo Služby vyrobenej na mieru (napr. individuálny grafický návrh alebo textácia inzerátu vytvorená na zákazku).
16.4. Ak spotrebiteľ odstúpi od zmluvy o službách predtým, ako bola Služba úplne poskytnutá, ale po tom, čo udelil výslovný súhlas na začatie plnenia, je povinný uhradiť Obchodníkovi cenu za skutočne poskytnuté plnenie do dňa doručenia oznámenia o odstúpení (ak bola Služba spoplatnená).
16.5. Spotrebiteľ môže uplatniť právo na odstúpenie od zmluvy v písomnej podobe na e-mailovú adresu Obchodníka. Obchodník na tento účel poskytuje vzorový formulár na odstúpenie od zmluvy, Vzorový formulár na odstúpenie od zmluvy 
XVII. Postup pri uplatnení práva na odstúpenie od zmluvy
17.1. Spotrebiteľ (najmä Uchádzač / Záujemca) môže odstúpiť od zmluvy uzavretej na diaľku v lehote 14 dní odo dňa uzavretia zmluvy o poskytnutí Služby a to v súlade s podmienkami uvedenými v Článku XII. týchto VOP.
17.2. Ak Obchodník neposkytol spotrebiteľovi informácie o práve odstúpiť od zmluvy, lehota na odstúpenie sa predlžuje o 12 mesiacov. Ak Obchodník tieto informácie poskytne dodatočne, lehota 14 dní začína plynúť dňom ich dodatočného poskytnutia. 
17.3. Spotrebiteľ môže uplatniť právo na odstúpenie od zmluvy jedným z nasledujúcich spôsobov:
17.3.1. Písomne: Zaslaním oznámenia na adresu sídla Obchodníka.
17.3.2. Elektronicky: Zaslaním e-mailu na adresu odstupenie@idemslovakia.sk
17.3.3. Vzorovým formulárom: Použitím vzorového formulára na odstúpenie od zmluvy, ktorý tvorí prílohu týchto VOP.
17.4. Lehota na odstúpenie sa považuje za zachovanú, ak spotrebiteľ odošle oznámenie o odstúpení najneskôr v posledný deň 14-dňovej lehoty.
17.5. Dôkazné bremeno o uplatnení práva na odstúpenie od zmluvy znáša spotrebiteľ. Obchodník odporúča využiť e-mailovú formu komunikácie pre jednoznačné a rýchle preukázanie času odoslania.
17.6. Ak bola predmetom jednej objednávky kombinácia viacerých Služieb (napr. balík Služieb a doplnková kampaň), spotrebiteľ môže odstúpiť len vo vzťahu k tej Službe, ktorej plnenie ešte nebolo v celom rozsahu poskytnuté (t. j. nebola úplne vyčerpaná alebo uplynutá jej doba).
17.7. Spotrebiteľ môže od zmluvy odstúpiť aj kedykoľvek pred začatím poskytovania Služby (napr. v čase medzi zaplatením a aktiváciou profilu alebo schválením Inzerátu).
XVIII. Povinnosti Spotrebiteľa po odstúpení od zmluvy
18.1. Ustanovenia tohto článku sa vzťahujú výlučne na Kupujúceho v postavení spotrebiteľa (Uchádzač / Záujemca). Kupujúci v postavení podnikateľa (Zamestnávateľ) nemá právo na odstúpenie od zmluvy bez uvedenia dôvodu v zmysle tohto článku.
18.2. Vzhľadom na charakter Služieb (digitálne plnenie) sa na ne nevzťahuje povinnosť Kupujúceho zasielať tovar fyzicky späť Obchodníkovi. Spotrebiteľ - Uchádzač (Záujemca) je však povinný po odstúpení od zmluvy prestať využívať Služby a digitálny obsah Portálu, ku ktorému mu bol v súvislosti so zmluvou sprístupnený prístup.
18.3. Ak Spotrebiteľ odstúpi od zmluvy o poskytnutí Služieb po tom, čo udelil výslovný súhlas na začatie plnenia pred uplynutím lehoty na odstúpenie (napr. aktivácia inzerátu ihneď po zaplatení), je povinný uhradiť Obchodníkovi cenu za skutočne poskytnuté plnenie do dňa doručenia oznámenia o odstúpení (ak bola Služba spoplatnená).
18.4. Cena za skutočne poskytnuté plnenie sa vypočíta pomerne na základe celkovej ceny dohodnutej v zmluve a doby, počas ktorej bola Služba využívaná (napr. počet dní, počas ktorých bol inzerát zverejnený, z celkového počtu predplatených dní). 
18.5. Po odstúpení od zmluvy je Spotrebiteľ povinný zdržať sa používania digitálneho obsahu alebo digitálnej služby a ich sprístupňovania tretím osobám.
18.6. Obchodník po odstúpení od zmluvy znemožní Spotrebiteľovi ďalšie využívanie digitálneho plnenia (napr. deaktiváciou používateľského konta alebo stiahnutím inzerátu z obehu).
18.7. Spotrebiteľovi nevznikajú v súvislosti s odstúpením od zmluvy žiadne dodatočné náklady voči Obchodníkovi, okrem nákladov na vlastné komunikačné prostriedky (napr. poštovné pri zaslaní listu alebo náklady na internetové pripojenie).

XIX. Povinnosti Obchodníka po odstúpení od zmluvy
19.1. Obchodník je povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy, vrátiť Spotrebiteľovi (Uchádzačovi / Záujemcovi) všetky platby, ktoré od neho prijal na základe zmluvy alebo v súvislosti s ňou. Ak sú Služby pre Uchádzača poskytované bezodplatne, táto povinnosť sa považuje za splnenú potvrdením o zrušení registrácie/profilu.
19.2. Rozsah vrátenia platieb: 
19.2.1. Ak Spotrebiteľ odstúpil od zmluvy v celom rozsahu, Obchodník vráti celú prijatú sumu (ak bola Služba spoplatnená). 
19.2.2. Ak Spotrebiteľ odstúpil len od časti Služieb (napr. jeden z viacerých balíkov) alebo ak už došlo k čiastočnému poskytnutiu Služby so súhlasom Spotrebiteľa, Obchodník vráti sumu zníženú o hodnotu už skutočne poskytnutého plnenia v zmysle bodu 18.3. a 18.4. týchto VOP.
19.3. Obchodník vráti platby rovnakým spôsobom, aký použil Spotrebiteľ pri svojej platbe (napr. späť na platobnú kartu alebo  bankovým prevodom), ak sa so Spotrebiteľom výslovne nedohodnú inak. Spotrebiteľovi v súvislosti s vrátením platby nebudú účtované žiadne ďalšie poplatky.
19.4. Keďže sú Služby dodávané ako digitálne plnenie online, Obchodník nevracia náklady na dopravu ani poštovné, nakoľko tieto neboli Kupujúcemu pri uzatváraní zmluvy účtované.
19.5. Obchodník je po odstúpení od zmluvy povinný a oprávnený zamedziť Spotrebiteľovi v ďalšom používaní digitálneho obsahu alebo Služby (napr. deaktiváciou používateľského profilu zneplatnením prístupových údajov alebo stiahnutím Inzerátu z Portálu).
19.6. Obchodník sa po odstúpení od zmluvy zdrží používania akéhokoľvek obsahu, ktorý poskytol alebo vytvoril Spotrebiteľ pri používaní digitálneho plnenia, okrem obsahu, ktorý nemá vo vzťahu k digitálnemu plneniu žiadne využitie alebo sa týka výlučne aktivity Spotrebiteľa. Spracúvanie osobných údajov po odstúpení sa riadi zásadami ochrany osobných údajov (GDPR).
XX. Orgán dozoru
20.1. Dozor nad dodržiavaním povinností Obchodníka vo veciach ochrany spotrebiteľa na vnútornom trhu podľa platnej legislatívy vykonáva: 

Inšpektorát SOI pre Bratislavský kraj 
Bajkalská 21/A, P. O. BOX č. 5, 
820 07 Bratislava 27 Odbor výkonu dozoru 
tel. č. 02/58 27 21 72
E-mail: podnety@soi.sk 
Web: https://www.soi.sk

20.2. Kupujúci v postavení spotrebiteľa (Uchádzač / Záujemca) môže podať podnet na vykonanie kontroly elektronicky prostredníctvom platformy na webovom sídle SOI: https://www.soi.sk/sk/Podavanie-podnetov-staznosti-navrhov-a-ziadosti.soi

XXI. Alternatívne riešenie sporov (ARS)

21.1. Ak Kupujúci v postavení spotrebiteľa (Uchádzač / Záujemca) nie je spokojný so spôsobom, ktorým Obchodník vybavil jeho reklamáciu, alebo sa domnieva, že Obchodník porušil jeho práva, má právo obrátiť sa na Obchodníka so žiadosťou o nápravu e-mailom na reklamacie@idemslovakia.sk

21.2. Ak Obchodník na žiadosť podľa bodu 21.1. odpovie zamietavo alebo na ňu neodpovie do 30 dní odo dňa jej odoslania, Spotrebiteľ má právo podať návrh na začatie alternatívneho riešenia sporu podľa zákona č. 391/2015 Z. z. o alternatívnom riešení spotrebiteľských sporov.

21.3. Príslušným subjektom na alternatívne riešenie spotrebiteľských sporov je:

21.3.1. Slovenská obchodná inšpekcia (www.soi.sk),

21.3.2. iná príslušná oprávnená právnická osoba zapísaná v zozname subjektov ARS vedenom Ministerstvom hospodárstva SR (zoznam je dostupný na www.mhsr.sk).

21.4. Spotrebiteľ má právo voľby, na ktorý z uvedených subjektov ARS sa obráti. Možnosť obrátiť sa na všeobecný súd tým nie je dotknutá.

21.5. Spotrebiteľ môže na podanie návrhu použiť aj platformu pre riešenie sporov on-line (RSO) dostupnú na: http://ec.europa.eu/consumers/odr/.

21.6. Podmienky a obmedzenia ARS:

21.6.1.Alternatívne riešenie sporov môže využiť výlučne Spotrebiteľ ((Uchádzač / Záujemca – fyzická osoba nepodnikateľ). ARS sa nevzťahuje na spory vzniknuté medzi Obchodníkom a Zamestnávateľom (podnikateľom).

21.6.2.Subjekt ARS môže návrh odmietnuť, ak vyčísliteľná hodnota sporu nepresahuje sumu 20 EUR.

21.6.3.Subjekt ARS môže od Spotrebiteľa požadovať poplatok za začatie konania maximálne do výšky 5 EUR s DPH. Keďže Obchodník nie je platiteľom DPH, v prípade vrátenia nákladov konania sa DPH neuplatňuje.

XXII. Informácie o kódexoch správania

22.1. Obchodník informuje Kupujúcich v postavení spotrebiteľa (Uchádzač / Záujemca), že sa aktuálne nezaviazal k dodržiavaniu žiadnych osobitných dobrovoľných kódexov správania, ktoré by upravovali jeho obchodné praktiky nad rámec povinností ustanovených platnými právnymi predpismi SR.

22.2. Ak Obchodník v budúcnosti pristúpi k určitému kódexu správania (napr. etický kódex v oblasti personalistiky alebo online inzercie), informáciu o tomto kódexe a spôsobe, akým sa s ním môže Spotrebiteľ oboznámiť, zverejní na viditeľnom mieste na Portáli.

XXIII. Hodnotenie Služieb a transparentnosť recenzií
23.1. Obchodník umožňuje na Portáli uverejňovať hodnotenia Služieb a skúseností s jednotlivými inzerátmi alebo Zamestnávateľmi. (ďalej len „recenzie“). Tieto recenzie slúžia na zvýšenie transparentnosti trhu práce.
23.2. V súlade s § 7 ods. 1 písm. e) zákona č. 108/2024 Z. z. o ochrane spotrebiteľa Obchodník  informuje Kupujúcich (Uchádzačov / Záujemcov), že nevykonáva technické overovanie, či uverejnené recenzie pochádzajú od osôb, ktoré danú Službu skutočne zakúpili alebo využili. Recenzie sú subjektívnym vyjadrením názoru používateľov Portálu a Obchodník nezaručuje ich pravdivosť ani autenticitu.
23.3. Obchodník si vyhradzuje právo bez predchádzajúceho upozornenia odstrániť alebo nezverejniť recenziu, ktorá:
a) obsahuje vulgarizmy, urážky, nenávistné prejavy alebo diskriminačný obsah,
b) propaguje nezákonnú činnosť alebo obsahuje nezákonný obsah,
c) neoprávnene zverejňuje osobné údaje tretích osôb,
d) vykazuje znaky spamu, komerčnej reklamy na iné portály alebo je zjavne irelevantná k predmetu hodnotenia,
e) porušuje dobré mravy alebo etický kódex Portálu.
23.4. Za obsah recenzie v plnom rozsahu zodpovedá osoba, ktorá ju uverejnila. Obchodník nenesie zodpovednosť za prípadnú škodu spôsobenú zverejnením subjektívneho názoru používateľa, pokiaľ po nahlásení závadného obsahu vykonal kroky k jeho odstráneniu.
XXIV. Propagačné súťaže pre inzerentov
24.1. Obchodník (v pozícii Organizátora) môže na Portáli organizovať propagačné súťaže určené pre Kupujúcich v postavení Zamestnávateľa (podnikateľské subjekty). 
24.2. Do žrebovania o nepeňažnú výhru je automaticky zaradený každý Zamestnávateľ (právnická osoba alebo fyzická osoba – podnikateľ), ktorý v dobe trvania súťaže splní podmienky stanovené v Štatúte súťaže, najmä ak v danom termíne uskutoční registráciu na Portáli a uhradí poplatok za zverejnenie inzerátu alebo nákup kreditov v zmysle platného cenníka. 
24.3. Predmetom výhry v propagačnej súťaži môže byť nepeňažná výhra, napríklad komplexná marketingová a reklamná kampaň (napr. v systéme Google Ads alebo na sociálnych sieťach) zameraná na propagáciu pracovných inzerátov Výhercu, kompletne realizovaná a financovaná Organizátorom. 
24.4. Všeobecná hodnota nepeňažnej výhry je presne špecifikovaná v podmienkach konkrétnej súťaže (Štatúte súťaže) a v Protokole o odovzdaní a prevzatí nepeňažnej výhry. 
24.5. Daňové upozornenie: Nepeňažná výhra predstavuje pre Výhercu (podnikateľský subjekt) zdaniteľný nepeňažný príjem v zmysle zákona č. 595/2003 Z. z. o dani z príjmov v platnom znení. Výherca je plne zodpovedný za zahrnutie hodnoty výhry do svojho základu dane a za riadne vysporiadanie daňovej povinnosti v rámci svojho účtovníctva. Organizátor splní svoju zákonnú povinnosť zaslaním písomného alebo elektronického Oznámenia o hodnote výhry (ktoré je súčasťou odovzdávacieho protokolu). 
24.6. Podrobné podmienky súťaže, presný termín jej trvania, mechanizmus žrebovania, spôsob vyhlásenia výsledkov a presný rozsah výhier upravuje samostatný dokument „Štatút súťaže“, ktorý Organizátor zverejní na Portáli počas celej doby trvania súťažnej akcie. V prípade rozporu medzi týmito VOP a Štatútom súťaže má v otázkach súťaže prednosť Štatút súťaže

XXV. Záverečné ustanovenia
25.1. Obchodník si vyhradzuje právo na jednostrannú zmenu a dopĺňanie týchto VOP, najmä z dôvodu zmien legislatívy, technologického vývoja Portálu alebo rozšírenia portfólia Služieb. Povinnosť písomného oznámenia zmeny VOP je splnená ich zverejnením v aktualizovanom znení na Portáli www.pracaslovensko.sk .
25.2. Na zmluvné vzťahy vzniknuté pred nadobudnutím účinnosti nových VOP sa vzťahujú VOP platné v čase odoslania objednávky (uzatvorenia zmluvy), a to až do momentu úplného splnenia záväzkov z tejto zmluvy, ak sa strany nedohodnú inak.
25.3. Tieto VOP tvoria neoddeliteľný celok s Reklamačným poriadkom. Informácie o spracúvaní osobných údajov sú zverejnené v samostatnom dokumente Ochrana osobných údajov (GDPR) na Portáli.
25.4. Kupujúci (Zamestnávateľ aj Uchádzač / Záujemca) odoslaním objednávky alebo registráciou na Portáli potvrdzuje, že sa s týmito VOP v plnom rozsahu oboznámil, rozumie ich obsahu a bezvýhradne s nimi súhlasí v znení platnom v čase vykonania tohto úkonu.
25.5. Ak sa niektoré ustanovenie týchto VOP stane neplatným alebo neúčinným (napr. v dôsledku zmeny legislatívy), nemá to vplyv na platnosť a účinnosť ostatných ustanovení. Neplatné ustanovenie bude nahradené takým zákonným ustanovením, ktoré sa svojím obsahom a účelom najviac približuje pôvodnému zámeru strán. 
25.6. Právne vzťahy založené týmito VOP sa riadia právnym poriadkom Slovenskej republiky. Na riešenie sporov sú príslušné slovenské súdy.
25.7. Tieto Všeobecné obchodné podmienky nadobúdajú platnosť a účinnosť ich zverejnením na Portáli dňa 19. 3. 2026.
